
Novi Doblò Cargo:

nove razsežnosti prevoza
Na kratko o modelu
Rekordi novega vozila Fiat professional
Zanesljivi motorji in skrb za okolje
Varnost
Na kratko o modelu
Novi Doblò cargo je bil zasnovan za doseganje prvih mest v svoji kategoriji na področju zmogljivosti in uporabnosti, nosilnosti in produktivnosti, nizke porabe goriva in nizkih stroškov vzdrževanja. Je torej pravi odgovor za podjetnike, ki v vozilu vsak dan prebijejo po več ur: v mestnem prometu, kjer pogosto ustavljajo in speljujejo, ob natovarjanju in raztovarjanju blaga, pa tudi na hitrih poteh med mesti. Zanje je tu novi Doblò cargo, ki zagotavlja prostor, gospodarno uporabo, lahkotnost pri natovarjanju in vožnji, vse skupaj pa spremljata varnost in udobje.
Rekordi novega vozila Fiat professional

Novi Doblò cargo, zasnovan na novi platformi, je postavil nekaj novih rekordov v svoji kategoriji: notranja dolžina do 2,17 metra, notranja širina med blatnikoma 1,23 metra, prostornina tovornega prostora od 3,4 do 4,2 kubičnega metra, nosilnost od 750 do 1000 kg, poraba v kombiniranem ciklu 4,8 litra/100 km in avtonomija 1.250 km (motor 1.3 Multijet z močjo 77 kW/90 KM). Ti rekordi uporabniku zagotavljajo pomembne prednosti pri optimiranju njegove dejavnosti in zmanjševanju obratovalnih stroškov. V primerjavi s predhodnim modelom je pri novem vozilu tovorni prostor še prostornejši, pravilnejših oblik in popolnoma izkoriščen, opremljen z drsnimi stranskim vrati in velikimi zadnjimi vrati za lažje natovarjanje in raztovarjanje. 

Zaradi inovativnega dizajna in velikih mer postavlja Doblò cargo nov zgled v kategoriji. Sprednji del izraža močno osebnost, stranska linija z blatniki je poudarjena, izrazit je tudi zunanji del s poudarjeno dostopnostjo in prostornostjo tovornega prostora. Videz trdnega, vzdržljivega vozila poudarjajo mere, zunanje in notranje, ki so večje kot pri predhodniku in potrjujejo vodilo Fiata professional že od leta 2006, ko je na trg prišel novi ducato, in 2007 s prihodom novega scuda: oba sta večja in zmogljivejša od predhodnikov. 

Zanesljivi motorji in skrb za okolje
Fiat Doblò cargo je na voljo z enim bencinskim motorjem 1.4 s 70 kW (95 KM) in tremi turbodizelskimi: 1.3 Multijet drugega rodu z močjo 66 kW (90 KM), 1.6 Multijet z močjo 77 kW (105 KM) in 2.0 Multijet z močjo 99 kW (135 KM). Motorji ustrezajo standardu evro 4, na voljo pa so tudi v različici Euro5. Vsi motorji so prepoznavni po užitku v vožnji, odličnih zmogljivostih, tihem delovanju, nizkih obratovalnih stroških (poraba goriva in vzdrževanje) ter po zanesljivosti in skrbi za okolje. Motorji evro 5 so serijsko opremljeni s sistemom Start&Stop, oba dizelska pa tudi s filtrom trdih delcev.
Varnost
Za zagotavljanje najboljšega dinamičnega obnašanja, udobja in aktivne varnosti v vseh voznih razmerah in pri vseh obremenitvah je vozilo opremljeno z inovativnimi tehnološkimi rešitvami, med katerimi izstopajo obese bi-link, ki so na voljo v različnih nastavitvah, odvisno od uporabe. Pri Doblòju cargo je lega na cesti stalna in predvidljiva, zagotavljajo jo tudi najsodobnejše elektronske naprave za nadzor nad stabilnostjo, na primer ABS z elektronskim sistemom za porazdelitev zavorne sile EBD in predvsem ESP, ki ga dopolnjuje sistem hill-holder za pomoč pri speljevanju navkreber, za dosledno, predvidljivo vodljivost.
Novi Doblò cargo so zasnovali in izdelali z mislijo na doseganje najvišjih ravni pasivne varnosti. Zasluga za to gre karoseriji z načrtovano zmečkljivostjo, sprednjima varnostnima blazinama in inovativnima stranskima sprednjima varnostnima blazinama, ki imata vlogo zaščite glave in prsnega koša. Veliko je pametnih rešitev, s katerimi se potniška kabina lahko spremeni v čisto pravo potujočo pisarno, tu so polica pod stropom, mizica za odlaganje dokumentov na armaturni plošči in številni odlagalni predali. Novi Fiat Doblò opremljajo tudi tehnološke rešitve in oprema, ki ustvarjajo optimalne razmere za udobje in spodbujajo osredotočenost na vožnjo: od klimatske naprave, ki je lahko tudi samodejna, do tempomata cruise control, od tipal za parkiranje do integriranega sistema za prostoročno telefoniranje Blue&Me™ ™ in navigacijske naprave Blue&Me™  – TomTom.

Paleta
Paleto sestavlja pet karoserijskih različic: furgone z dolgo ali kratko medosno razdaljo, furgone z visoko streho, combi s petimi sedeži, s kratko ali dolgo medosno razdaljo. Novo gospodarsko vozilo je na voljo z dvema ravnema opreme (osnovna Base in bogatejša SX), je lahko odeto v 11 barv karoserije (tri pastelne in osem kovinskih) ter ponuja dolg seznam dodatne opreme in dodatkov, s katerimi vsak kupec lahko prilagodi vozilo svoji dejavnosti. 

Naslednik prodajne uspešnice
Novi Doblò cargo je naslednik uspešnega vozila, ki je od začetka prodaje (konec leta 2000) do danes prepričal 650.000 kupcev (skupaj v Evropi in Turčiji). Zasluga za uspeh gre tudi neprestanemu prenavljanju ponudbe. Model, ki se je uspel stalno prilagajati potrebam kupcev in vpeljal različice z visoko streho, z dolgo medosno razdaljo in ekološkimi motorji (natural power, dizelski s filtrom trdih delcev), se danes, ob lansiranju novega modela, spet predstavlja z zelo bogato ponudbo, ki lahko zadosti najrazličnejšim potrebam podjetnikov.
Rekordi novega vozila Fiat Professional
Tovorni prostor v samem vrhu: po prostornosti, uporabnosti in dostopnosti
Tovorni prostor novega Doblòja cargo je prostoren, pravilnih oblik in popolnoma izkoriščen, njegova prostornina pa sega v sam vrh v razredu: 3,4 kubičnega metra za cargo s kratko medosno razdaljo, 4 kubične metre za kratko medosno razdaljo in povišano streho ter 4,2 kubičnega metra za različice maxi z dolgo medosno razdaljo.
Notranje mere pri različicah s kratko medosno razdaljo pomenijo 182 cm dolg tovorni prostor, pri dolgi medosni razdalji 217 cm, v širino meri 171 cm, visok pa je 130 cm, pri različicah s povišano streho pa 155 cm. V primerjavi s predhodnikom je notranja razdalja med blatnikoma večja za 3 cm in zdaj meri 123 cm, kar v praksi pomeni, da v tovornem prostoru lahko prepeljemo do dve evro paleti.
Vozilo je lahko opremljeno tudi z vrtljivo predelno steno, ki ob zložljivem sovoznikovem sedežu omogoča dodatno povečanje prostornine za 0,40 kubičnega metra in 305 cm prostora po dolžini (kratka medosna razdalja) oz. 340 cm (dolga medosna razdalja).  
Na tleh tovornega prostora je šest obročev za varno pritrjevanje tovora, na stropu pa sta ena ali dve stropni luči (odvisno od različice), ki zagotavljata ustrezno osvetlitev. Na voljo je tudi priročna odstranljiva baterijska svetilka. 
Za doplačilo je na seznamu dodatne opreme novost, par prečnih drogov, ki ga je mogoče namestiti v gornji del tovornega prostora. To omogoča shranjevanje dolgih predmetov, kot so lestve, paketi ali cevi; tako je v uporabi prostor, ki pogosto ostaja neizkoriščen. S to rešitvijo zunanji transportni sistemi niso potrebni, hkrati pa je površino tovornega prostora mogoče izkoristiti v celoti. Drogova sta oblikovana tako, da omogočata lahek in hiter dostop z desnih stranskih vrat. Opremljena sta s pomičnimi kavlji, ki lajšajo pritrjevanje tovora z jermeni.
Dostop do tovornega prostora poteka skozi široka asimetrična dvokrilna zadnja vrata širine 123 cm, natančno poravnana z linijo notranje širine med blatnikoma. Pri standardnih različicah so visoka 125 cm, pri tistih s povišano streho pa 146 cm. 
Za doplačilo, pri nekaterih različicah pa tudi serijsko, so na voljo ena ali dvoje velikih drsnih stranskih vrat, širokih 70 cm in visokih 117 cm. Odpiranje in zapiranje sta izjemno lahka, kar lajša natovarjanje in raztovarjanje. 
Posebno pozornost so načrtovalci namenili kljukam: pri vseh lahko uporabljamo levo ali desno roko, njihove mere pa omogočajo tudi odpiranje v rokavicah; za zadnja vrata je značilen poseben dizajn, ki omogoča uporabo “samo enega prsta”: odpremo jih lahko tudi kadar prevažamo velike pakete.
Vse različice, z izjemo tistih s povišano streho, so lahko na voljo tudi z elegantnimi in praktičnimi dvižnimi zadnjimi vrati.
Najboljša nosilnost v razredu in zadnje obese bi-link 
Novi Doblò cargo je kot prvo vozilo v segmentu zadaj opremljen s posamično vpetimi obesami vrste bi-link, ki skrbijo za najboljše mogoče udobje in vodljivost, omogočajo opazno večjo nosilnost, pri tem pa zasedajo zelo malo prostora.
Obese bi-link so zaradi modularnosti sestavnih delov (vzmeti, blažilniki, prožni ležaji, stabilizatorji itn.) posebej nastavljene glede na značilnosti in namen vozila:

· cargo 750 kg: različica brez stabilizacijske prečke; najboljše razmerje med zmogljivostmi in masami, za odlično dinamično obnašanje in udobje;
· cargo 1000 kg: optimizirane za nosilnost (rekord v kategoriji), opremljene s stabilizacijsko prečko; obese omogočajo največjo dovoljeno obremenitev na zadnji osi do 1.450 kilogramov (300 kg več od Doblòja cargo prejšnjega rodu);
· combi: različica s stabilizacijsko prečko; optimizirana nastavitev za večje udobje in hkrati odlično vodljivost.
Prepoznavna zunanja linija ter uporabna in prilagodljiva notranjost
Inovativni dizajn Doblòja cargo, delo Fiatovega Centra za slog, poudarja značilnosti uporabnega, trdnega in funkcionalnega vozila, čigar potniški prostor je udoben in svetel, natanko takšen, kakšnega pričakujemo od »večnamenskega« vozila. V primerjavi s predhodnikom so večje njegove zunanje mere: dolg je 439 cm, širok 183, visok 185 (210 cm pri povišani strehi), medosna razdalja meri 276 cm. Doblò maxi (dolga medosna razdalja 311 cm) se predstavlja z zunanjo dolžino 474 cm, višino 188 cm in enako širino kot pri različici s kratko medosno razdaljo. Nakladalni prag, 54,5 cm od tal, je dejansko enako visok kot pri predhodniku.
Prepoznavni sprednji del izraža močno in odločno osebnost, ki je dobro uravnotežena z razsežnostmi vozila. Izstopajo veliki žarometi, zliti s sprednjim delom, in velik, zaobljen pokrov motorja. Odbijači (na voljo v barvi karoserije) in velika “usta”, na katerih je sredinsko postavljen logotip, povzemajo slog predhodnega modela. Sprednji del zaokroža veliko vetrobransko steklo, kar potniškemu prostoru daje veliko svetlobe in omogoča dobro vidljivost.

Pogled na Doblò cargo od strani razkriva čiste linije, ki dajejo vtis dinamičnega in aerodinamičnega vozila. O osebnosti vozila pričajo še velika stranska ogledala z vgrajenimi smerniki in stebrički vrat v sijoči črni barvi, vodila stranskih vrat pa so popolnoma integrirana v samo karoserijo, kar je sicer značilnost večnamenskih vozil. 

Zadnji del nemudoma ustvari vtis velike tovorne zmogljivosti in prostornine.  Vozilo je na voljo z dvema vrstama vrat: asimetričnimi dvokrilnimi, zastekljenimi ali nezastekljenimi, ali pa z dvižnimi zastekljenimi. Za prva je značilen osrednji element, ki na inovativen in prepoznaven način obroblja registrsko tablico, kljuko vrat in Fiatov logotip. Zagotovo je novi Doblò cargo prepoznaven po dvižnih vratih, zanje so značilne mehke linije in velika zastekljena površina ter oznaka vozila z značko z logotipom.

V novem Doblòju cargo nemudoma opazimo veliko prostornost in svetlost. Pod stropom je polica, element, ki je znan že iz predhodnega modela, a je danes še večji in bolj uporaben, poleg njega pa je še več odprtih in zaprtih odlagalnih predalov.
V žepih na vratih, na primer, lahko shranjujemo dve pollitrski plastenki in mapo formata A4, medtem ko lahko v prostoren odlagalni predal, ki je na voljo tudi s ključavnico, spravimo 14-palčni prenosni računalnik. Nad predalom je polica, v potniški kabini pa še več drugih uporabnih predalov za odlaganje drobnih in večjih predmetov, od mobilnih telefonov do kemičnih svinčnikov in kovancev. Serijsko ali za doplačilo, odvisno od različice, je na voljo tudi sovoznikov sedež z uporabnim predalom v sedalu. 

Še en zelo cenjen dodatek je podlaga s sponko za papir na armaturni plošči, ki armaturno ploščo spremeni v zložljivo pisalno mizico, na kateri lahko delamo zapiske ali nanjo pritrdimo dokumente.
Novo vozilo se predstavlja z veliko izbiro kombinacij med barvami in materiali za notranje obloge in sedeže. Ti so globoki, udobni in praktični, ter se prilagajajo najrazličnejšim zahtevam strokovnjakov. 

Pri različicah combi s kratko medosno razdaljo je na voljo tudi trd pokrov prtljažnega prostora, ki ga je mogoče namestiti na dve višini in tako prilagoditi prtljažni prostor lastnim potrebam. V nižji legi je njegova nosilnost do 70 kg.
Prostornina prtljažnega prostora pri combiju je 790 litrov pri različici s kratko medosno razdaljo 1.050 litrov pri različici z dolgo medosno razdaljo.
Zanesljivi motorji in skrb za okolje
Tehnološka odličnost Fiata Doblò cargo se potrjuje v razčlenjeni paleti motorjev, ki jih proizvaja FPT – Fiat Powertrain Technologies, poganjata pa jih bencin ali dizelsko gorivo. Odvisno od moči se motorjem pridružujejo 5 in 6-stopenjski menjalniki. 
Na voljo so naslednji motorji: 

· 1.3 Multijet II 16v 66 kW (90 KM, evro 5) s sistemom Start&Stop in DPF, 

· 
1.3 Multijet II 16v 66 kW (90 KM, evro 4), 

· 1.6 Multijet 16v 77 kW (105 KM, evro 5) s sistemom Start&Stop in DPF,
· 1.6 Multijet 16v 77 kW (105 KM, evro 4),
· 2.0 Multijet 16v 99 kW (135 KM, evro 5) s sistemom Start&Stop in DPF, 

· 1.4 16v 70 kW (95 KM, evro 5) s sistemom Start&Stop in DPF. 

Vsi motorji evro 5 za novo vozilo so serijsko opremljeni tudi s sistemom Start&Stop, ki upravlja začasni izklop delovanja motorja ob zaustavitvi vozila in njegov ponovni zagon (na primer pred semaforjem), kar zagotavlja manjšo porabo in manj hrupa v potniškem prostoru. 

V primerjavi s prejšnjim modelom so intervali vzdrževalnih posegov daljši. Obvezni servisi, ki so bili pri prejšnjem motorju 1.3 Multijet načrtovani na 20.000 prevoženih kilometrov, so pri novem motorju 1.3 Multijet (evro 5) predvideni na vsakih 35.000 km. Prihranek pri rednih vzdrževalnih stroških pri 120.000 prevoženih kilometrih tako znaša 34 %.

1.3 Multijet 66 kW (90 KM, evro4) / 1.3 Multijet II evro5 (z DPF in Start&Stop)
Motor so razvili in ga izdelujejo pri FPT – Fiat Powertrain Technologies. 1.3 Multijet II 66 kW (90 KM) sodi v drugi rod agregatov Multijet in je opremljen z novimi vbrizgovalnimi šobami common rail, ki s pomočjo uravnanega hidravličnega servoventila z veliko natančnostjo nadzorujejo količino vbrizganega dizelskega goriva v zgorevno komoro. Zaporedje vbrizgov poteka hitreje in je bolj prilagodljivo, kot je bilo v preteklosti. 

Večje število vbrizgov (do 8) v ciklu pomeni boljše dovajanje dizelskega goriva in postopnejše zgorevanje, kar ima ugodne učinke na porabo goriva, izpuste, glasnost delovanja motorja in upravljanje. V primerjavi s predhodniki nove vbrizgovalne šobe za vbrizg po skupnem vodu nižjo porabo goriva, nižje ravni CO2 ter znatno manjše izpuste škodljivih snovi.

Motorji Multijet so najsodobnejša stopnja v razvoju tehnologije motorjev z vbrizgom po skupnem vodu (common rail). Po agregatih JTD (1997) in prvem rodu motorjev Multijet (2003), motorji Multijet II družbi Fiat Group Automobiles omogočajo, da ostaja v vrhu in da za prihodnje postavlja še strožje omejitve glede izpustov. Z novimi motorji Multijet II bo mogoče postopoma uveljavljati vse bolj napredne strategije za izboljšanje zgorevanja: na primer v načinu injection rate shaping (dva zaporedna vbrizga brez hidravličnega  zamika) manjši hrup in poraba goriva, ter, v luči standarda evro 6, tudi izpusti škodljivih snovi (možnost 30 % manj dušikovih oksidov).

Novi 1.3 Multijet II (66 kW/90 KM) za Fiat Doblò je opremljen s turbinskim polnilnikom s spremenljivo geometrijo za izboljšano nadnapajanje pri vseh vrtilnih hitrostih: če motor primerjamo s predhodnikom 1.3 Multijet 55 kW/75 KM, je moč večja za 11 kW (20 %), največji navor 200 Nm pa razvije pri samo 1.500 vrt./min, kar zagotavlja dobre pospeške. 
Pri različici evro 5 s serijsko vgrajenima filtrom trdih delcev in sistemom Start&Stop je poraba v primerjavi s prejšnjim motorjem s 55 kW manjša za približno 8 % (kombinirani cikel). Zasluga gre sistemu Start&Stop, ki upravlja začasni izklop delovanja motorja ob zaustavitvi vozila in njegov ponovni zagon, kar zagotavlja manjšo porabo in manj hrupa v potniškem prostoru. Ta sistem prihaja skupaj z drugo pomembno napravo za varovanje okolja. To je gear shift indicator, ki vozniku predlaga menjavo prestave in s tem skrbi za učinkovitejšo rabo motorja, torej za manjšo porabo goriva.
Posledica je poraba, ki sodi v sam vrh v kategoriji: samo 4,8 litra na 100 kilometrov v kombiniranem ciklu (kar pomeni avtonomijo 1.250 km) in izpust samo 126 g CO2/km. Novi motor za Fiat Doblò cargo obenem zagotavlja tudi odlične zmogljivosti: največja hitrost je 158 km/h.
1.6 Multijet 77 kW (105 KM, evro 4/evro 5 s Start&Stop in DPF)
V primerjavi z znanim in preizkušenim motorjem 1.9 Multijet (77 kW) pomeni družina agregatov 1.6 Multijet pomemben korak naprej, saj so izboljšani zmogljivosti motorja, udobje, nižji so izpusti in stroški delovanja.


1.6 Multijet, opremljen z elektronsko nadzorovanim turbo polnilnikom z nespremenljivo geometrijo, razvije odlične vrednosti navora že pri nizkih vrtljajih. To je še bolj presenetljivo, če pomislimo na njegovo gibno prostornino: navor 290 Nm v primerjavi z 200 Nm, kolikor ga je razvil prejšnji motor 1.9 Multijet (+ 45 %). Navor 300 Nm pri samo 1.500 vrtljajih motor uvršča v sam vrh med motorji z gibno prostornino do vključno 1.800 cm3. In če pogledamo specifični navor (torej deljen s prostornino), je 1.6 najzmogljivejši motor v kategoriji – prava revolucija v primerjavi z drugimi sodobnimi dizelskimi motorji. Novi Fiat Doblò cargo, opremljen s tem motorjem, beleži največjo hitrost 164 km/h; v kombiniranem ciklu porabi malo goriva (5,2 l/km, kar je približno za 10 % manj kot 5,8 l/km pri prejšnjem motorju 1.9 s 77 kW), izpusti pa so 136 g CO2/ km.. 


1.6 Multijet se lahko pohvali tudi z zelo dolgimi intervali med vzdrževalnimi posegi. Tu je dokaz za doseženo visoko kakovost in trud, vložen v dodatne izboljšave, trdnost in učinkovitost, za natančno delo na posameznih sestavnih delih. Za vzdrževanje popolne učinkovitosti motorja 1.6 Multijet in vozila zadostuje servis na vsakih 35.000 prevoženih kilometrov. To prinaša tudi prednosti pri vzdrževalnih stroških: pri prevoženih 120.000 km letno so vzdrževalni stroški za 40 % nižji kot pri Doblòju cargo prejšnjega rodu z motorjem 1.9 Multijet 77 kW.

Pri motorju 1.6 Multijet z močjo 77 kW (105 KM) so uporabljene inovativne tehnologije za obdelavo izpušnih plinov, kot je na primer filter trdih delcev close coupled in sistem ponovnega kroženja izpušnih plinov EGR (exhaust gas recirculation), ki izboljšuje nadzor nad temperaturo in tokovi plinov, hkrati pa zagotavlja nižje izpuste in manjšo porabo goriva.

Motorja 1.3 Multijet in 1.6 Multijet sta na voljo v dveh različicah: evro 4 in evro 5, slednja je serijsko opremljena z lovilcem trdih delcev in sistemom Start&Stop.

2.0 Multijet 99 kW (135 KM, evro 5) z DPF in Start&Stop
Motor 2.0 Multijet z močjo 99 kW (135 KM) evro 5 je naravna stopnja naprej v razvoju uveljavljenega motorja 1.9 Multijet z močjo 88 kW (120 KM) tako glede zmogljivosti (moč je večja za 12 %, navor za 60 %) kot pri zmanjševanju izpustov (upošteva omejitve direktive evro 5). Ti podatki pomenijo zelo prijetno vožnjo in odlične zmogljivosti (največja hitrost 179 km/h) ob hkrati majhnih porabi (5,6 l/100 km v kombiniranem ciklu, 9 % manj kot pri predhodniku, 1.9 z 88 kW) in izpustu CO2 (148 g/km). 

Dvolitrski motor je bil deležen več tehničnih izboljšav, katerih cilj je bilo povečanje zmogljivosti, navora motorja pri nizkih vrtljajih, zmanjšanje hrupa in tresljajev. Nadnapajanje motorja 2 poteka s turbo polnilnikom z nespremenljivo geometrijo in elektronskim nadzorom, ki prispeva k izboljšanem razvoju moči, pri tem pa so vrednosti navora zelo visoke tudi pri nizkih vrtljajih (320 Nm pri 1500 vrt./min).

Sistem za nadzor izpuhov vključuje tudi elektroventil EGR, ki ga neposredno krmili sistem za nadzor nad delovanjem motorja, izmenjevalnik za hlajenje izpušnih plinov, ki ponovno krožijo, in katalizator "close coupled" kot pri motorju 1.6. Motor z močjo 99 kW je serijsko opremljen s filtrom trdih delcev.

Poudariti velja, da je raven zanesljivosti, ki jo dosega ta motor, plod številnih posebnih preskusov na motorju in na posameznih delih v različnih fazah razvoja.
1.4 16v 70 kW (95 KM, evro 4/evro 5) 

Motor 1.4 16v z močjo 70 kW (95 KM), ki ustreza standardoma evro 4 ali evro 5, je prava rešitev za vožnjo po mestih. Krivulja navora, ki je med 1.500 in 4.000 vrtljaji zelo postopna, zagotavlja izredno prožnost, nizko porabo goriva (7 l/100 km v mešanem ciklu pri motorju, ki upošteva standard evro 5), kar gre pripisati tudi lahkemu motorju (samo 100 kg). Največja hitrost je 161 km/h, izpust CO2 pa 163 g/km.
Start&Stop in gear shift indicator

Še vedno v luči skrbi za okolje in zmanjševanja porabe je novi model opremljen s sistemom Start&Stop. Sistem  je serijsko vgrajen v vse motorje, ki upoštevajo standard evro 5.  Start&Stop krmili začasni izklop motorja in njegov ponovni vklop ter v času delovanja skrbi za manjšo porabo in manj hrupa v potniškem prostoru. V razmerah, ki so značilne za gost promet v mestih, pri čakanju pred semaforjem ter vselej, kadar logika delovanja to dovoljuje, sistem samodejno izklopi motor. To omogoča za do 15 % manjšo porabo in izpuste pri mestni vožnji ter za 3,5 – 4 % manjšo porabo in izpuste pri novem evropskem homologacijskem voznem ciklu (NEDC).

Hkrati s sistemom Start&Stop je novi Doblo opremljen tudi s prikazovalnikom smeri prestavljanja (gear shift indicator – GSI),  ki vozniku nevsiljivo predlaga menjavo prestave in s tem skrbi za učinkovitejšo rabo motorja, torej za manjšo porabo goriva. GSI z ustreznim simbolom na zaslonu svetuje izbiro višje prestave. Motor tako za delovanje potrebuje revnejšo mešanico goriva in zraka. Prav tako lahko predlaga znižanje prestave za boljši izkoristek navora, ki je na voljo.

Varnost
Doblò cargo je lahko dostavno vozilo, ki so ga zasnovali in ga izdelujejo s ciljem dosegati najvišje ravni na področju varnosti. Zato je opremljen s številnimi napravami (odvisno od ravni opreme), začenši s tistimi s področja pasivne varnosti, s poudarkom na popolnoma novih stranskih varnostnih blazinah za zaščito glave in prsnega koša. 

Novo vozilo Fiat professional zagotavlja stalno in vselej predvidljivo lego na cesti, saj uporablja najsodobnejše elektronske naprave za dinamični nadzor nad zaviranjem in krmiljenjem. Tu so še sistem ABS z elektronskim nadzorom nad porazdelitvijo zavorne sile EBD (electronic brake force distribution) in predvsem ESP (electronic stability program) s hill-holderjem, ki vozniku pomaga pri speljevanju navkreber (Fiat Doblò je edino lahko dostavno vozilo v razredu, kjer je ta sistem na voljo za celotno paleto motorjev). 

Za novi model so značilne tudi dinamične značilnosti in udobje, ki uporabnikom omogočajo udobno in varno soočanje s potmi vseh vrst. Zasluga gre zmogljivemu in učinkovitemu zavornemu sistemu, pnevmatikam, ki so posebej prilagojene ter zagotavljajo več udobja in največjo možno varnost, in inovativnemu načrtu obes: spredaj so posamično vpete obese vrste McPherson, zadaj pa posamično vpete obese bi-link s stabilizacijsko prečko. 

Fiat Doblò voznika in potnike obdaja s tehnologijami, ki zagotavljajo večje udobje in spodbujajo osredotočenost na vožnjo: klimatska naprava (ročna ali samodejna), tempomat cruise control, tipala za parkiranje, integrirani sistem za prostoročno telefoniranje Blue&Me™ , navigacijska naprava Blue&Me™  TomTom.

Posebej velja omeniti Blue&Me™  TomTom, najnovejšo različico platforme Blue&Me™ , popolnoma integriranega sistema za obveščanje in zabavo, ki omogoča upravljanje telefona, navigacijske naprave in vseh informacij, potrebnih za vožnjo, prek praktičnega barvnega zaslona na dotik. Naprava je plod sodelovanja med skupino Fiat Automobiles in TomTomom, vodilnim evropskim podjetjem za prenosne navigacijske naprave, v vozilo pa ga je možno integrirati zahvaljujoč sistemu Blue&Me™ , ki so ga razvili v sodelovanju z družbo Magneti Marelli. 

Napravi Blue&Me™  TomTom je namenjeno lahko dosegljivo in varno mesto na armaturni plošči, na stojalu, prek katerega se napaja, seveda pa jo je moč odstraniti za uporabo drugod. Upravljanje je mogoče z ukaznimi tipkami ob volanu in z glasovnimi ukazi. Na voljo je tudi ekskluzivni Car Menu, ki omogoča prikaz informacij o vozilu in napravah:

· vse informacije o potovanju na enem samem zaslonu: prevožena razdalja, poraba, avtonomija,
· opozorilo o rezervi goriva in usmerjanje do najbližje črpalke,
· zanimivosti in centri za pomoč Skupine Fiat, prodajalci metana,
· upravljanje mobilnega telefona, povezanega z Blue&Me™ : klici, informacije, imenik, zadnji klici.
Za novi model Fiata Professional bo na voljo tudi Blue&Me™  s funkcijo prostoročne uporabe z vmesnikom Bluetooth in prepoznavo glasu, vhodom USB, predvajalnikom MP3 in bralnikom kratkih sporočil SMS. 
Novi Doblò cargo


Produktni vodnik








